Mikið álag er á starfsfólk bráðamóttökunnar í Fossvogi alla daga ársins . mbl.is / Kristinn Magnússon Tilkynnt var um stúlku í mjög annarlegu ástandi í Grafarholti eða Úlfarsárdal ( hverfi 113 ) á næturvakt lögreglunnar á höfuðborgarsvæðinu . Stúlkunni var komið undir læknishendur ásamt því að móðir stúlkunnar var upplýst um málið og tilkynning send á barnavernd Reykjavíkur . Lögreglunni barst ábending um konu í mjög annarlegu ástandi í Breiðholtinu ( hverfi 111 ) þar sem hún lá úti í nótt . Lögreglan sá til þess að konan kæmist undir læknishendur . Afskipti voru höfð af manni í miðborginni sem var að áreita fólk . Samkvæmt upplýsingum frá lögreglunni gat maðurinn enga grein gert fyrir sér og né framvísað skilríkjum en um útlending var að ræða . Eins fundust fíkniefni á manninum og er hann vistaður í fangaklefa í nótt . Lögreglan handtók mann í Grafarvoginum ( hverfi 112 ) í nótt vegna líkamsárásar og er hann einnig í fangaklefa . Hið sama á við um annan mann sem var handtekinn í Garðabænum vegna líkamsárásar . Brotist inn í Gerðarsafn Einn þeirra sem gista fangageymslur lögreglunnar á höfuðborgarsvæðinu var handtekinn í miðborginni ( hverfi 101 ) þar sem hann var í mjög annarlegu ástandi og ekki með nokkru móti hægt að tjónka við hann . Aftur á móti var ofurölvi manni við hótel í Austurbænum ( hverfi 108 ) ekið til síns heima . Maður var fluttur á bráðamóttökuna eftir fall í miðborginni . Ekki er vitað hversu alvarleg meiðsl hans eru . Lögreglan handtók mann sem braust inn í Gerðarsafn í gærkvöldi eða nótt . Hann náðist nokkrum mínútum eftir innbrotið og þýfið komst aftur til skila . Maðurinn er vistaður í fangageymslum lögreglunnar . Annar var handtekinn í Kópavoginum í nótt vegna hótana og eignaspjalla . Hann er einnig í fangaklefa lögreglunnar . Mikið var um útköll hjá lögreglunni á höfuðborgarsvæðinu þar sem fólk var í annarlegu ástandi og virtist góða skapið vera einhvers staðar víðsfjarri . Um sjötíu mál voru skráð hjá lögreglu frá klukkan 19:00 til 05:00 . Sjö gistu fangaklefa í nótt .